EkBass/fiwiki-20250220-pages-articles huggingface dataset:
Sydänsimpukka

Sydänsimpukka (Cerastoderma edule) on sydänsimpukoiden heimoon kuuluva, merenpohjaan kaivautuneena elävä simpukkalaji, jota esiintyy Koillis-Atlantin rannikoilla. Sitä pyydetään ravinnoksi Pohjanmeren alueella. == Ulkonäkö == Sydänsimpukan soikeahko kuori kasvaa yleisesti läpimitaltaan 3–4 senttimetrin pituiseksi ja suurimmillaan 5,6-senttiseksi. Kuoressa on 22–28 säteittäistä harjannetta. Sen väri vaihtelee valkoisesta tai vaaleankeltaisesta tummanruskeaan. Joskus lähellä napoja eli umboja on sinisiä, ruskeita tai punaisia pilkkuja. Kuoren uloimmainen kerros, periostracum, on kellertävä tai vihertävä, kuoren sisäpinta himmeänvalkoinen. Simpukan ruumis on valkoinen, ja sen vaaleankeltaista vaippaa reunustavat lyhyet, valkoiset hapsut. Lyhyet hengitysputket eli sifonit ovat erilliset koko pituudeltaan ja valkoisten rihmojen peitossa. Suhteellisen pienikokoinen mutta pitkä jalka on valkoinen tai keltainen ja päättyy ohueen, litteään kärkeen. == Levinneisyys == Sydänsimpukka elää Koillis-Atlantin rannikolla Mauritaniasta Barentsinmerelle. Erityisen yleinen se on Pohjanmeressä. Sydänsimpukkaa ei esiinny Itämeressä Tanskan salmien sisäpuolella eikä Välimeressä. Näillä alueilla elää lähisukuinen idänsydänsimpukka. == Elintavat == Sydänsimpukat elävät kaivautuneena merenpohjan hienoon soraan, hiekkaan tai hiekansekaiseen liejuun. Ne muodostavat vuorovesivyöhykkeen alaosaan tiheitä populaatioita, joissa voi olla jopa 10 000 yksilöä neliömetrillä. Tavallisimpia elinympäristöjä ovat suojaisat lahdet ja estuaarit, joissa veden suolapitoisuus on vähintään 10 promillea. Sydänsimpukat suodattavat vedestä ravinnokseen planktonia ja muuta orgaanista materiaalia. Sydänsimpukoiden hedelmöitys tapahtuu ulkoisesti, kun koiraat ja naaraat laskevat sukusolunsa veteen. Suurin osa sydänsimpukoista kutee samaan aikaan. Toukat uivat vapaasti vedessä 3–6 viikon ajan ja laskeutuvat sitten pohjaan, jossa kokevat muodonmuutoksen kuorellisiksi simpukoiksi. Tyypillisesti sydänsimpukat elävät 2–4 vuotta. == Kalastus ja käyttö == Sydänsimpukoita kalastetaan pohjatroolareilla ja pohjahara-aluksilla pääasiassa Alankomaissa, Britteinsaarilla ja Ranskassa. Vuonna 1999 kokonaissaalis oli hieman yli 70 000 tonnia, josta Alankomaiden osuus oli 72 % ja Britannian 20 %. Vuosituhanteen vaihteessa saaliit kuitenkin romahtivat, minkä jälkeen ne ovat jääneet alle 20 000 tonniin vuodessa. Suurin osa sydänsimpukoista käytetään elintarviketeollisuudessa joko tuoreina tai säilykkeinä. Ecomare - kokkel (pcd04050-kokkel-sd).jpg Ecomare - kokkelbank (wad-cocksdorp- kokkelbank-90-idp).jpg == Lähteet == Luokka:59.6 Selkärangattomat Luokka:Sydänsimpukat
Juovakäkikyyhky

Juovakäkikyyhky (Macropygia unchall) on kaakkoisaasialainen kyyhkylintu. Sen elinympäristö ulottuu Kashmirista Himalajan kautta Kiinan kaakkoisosiin, Indokiinaan, Malakan niemimaalle ja Indonesiaan keskiosiin. Lajista tunnetaan kolme alalajia. Sen holotyypin kuvaili Johann Georg Wagler 1827.IBC == Lähteet == Luokka:Kyyhkylinnut
Nikolai Rynin

Nikolai Aleksejevitš Rynin (, 12. joulukuuta 1887 – 28. heinäkuuta 1942) oli venäläinen insinööri ja opettaja sekä eräs Neuvostoliiton avaruuslentojen pioneereja. Hän aloitti työuransa rautatieinsinöörinä. Vuonna 1906 hän alkoi kiinnostua lentokoneista. Hän tutki työnsä ohella ilmailun tekniikkaa. Hän opetteli lentämään kuumailmapallolla ja lentokoneella. Neuvostoliitossa hän eteni Leningradissa ilmailu- ja avaruustekniikkaa opettavaksi professoriksi, joista aiheista hän kirjoitti useita popularisoivia teoksia. Huhtikuussa 1918 Rynin julkaisi ”Byloye”-lehdessä Nikolai Kibalchichin kuvauksen miehitetystä rakettialuksesta. Vuosien 1928 ja 1932 välillä hän julkaisi yhdeksänosaisen Avaruustekniikan tietosanakirjan Mezhplanetnye Soobschniya (”Interplanetaarinen viestintä”). Sarjan yksi osa käsittelee Konstantin Tsiolkovskia, jonka työhön Ryninin työ paljolti perustui. Rynin oli kirjeenvaihdossa muun muassa yhdysvaltalaisen rakettitutkijan Robert H. Goddardin kanssa, ainakin vuonna 1926. Rynin kuoli natsi-Saksan piirittämässä Leningradissa nälkään vuonna 1942. ==Aiheesta muualla== * Encyclopedia of Astrobiology, Astronomy, and Spaceflight entry * B. F. Tarasov, Nikolai Rynin and Russia's Beginnings in Aerospace, translated by John Decker, 2000. * Rynin, N.A. Interplanetary Flight and Communication. Washington, D.C.: NASA and NSF, 1970-71. (NASA TT F-640, TT F-642 through TT F-648) (Holdings: Vol. 1, Nos. 1 and 3; Vol. II, Nos. 4 and 6, Vol. III, Nos. 7, 8 and 9). Luokka:Raketti-insinöörit Luokka:Venäläiset insinöörit Luokka:Vuonna 1887 syntyneet Luokka:Vuonna 1942 kuolleet
Medinet Habu

Medinet Habu voi paikannimenä viitata joko Ramses III:n kuolintemppeliin tai laajempaan temppelialueeseen sen ympärillä. ==Historia== Medinet Habu on tärkeä egyptiläinen arkeologinen kohde ja turistinähtävyys nykyisen Luxorin länsirannalla. Se oli Länsi-Theban hallintokeskus uuden valtakunnan loppuaikoina muinaisessa Egyptissä. Medinet Habu oli varhaisimpia Amonin palvonnalle omistettuja paikkoja Theban alueella. Ramses III rakennutti Medinet Habuun kuolintemppelinsä, joka on alueen huomattavin yhä pystyssä oleva muistomerkki. Se rakennettiin Hatšepsutin ja Thutmosis III:n rakennuttaman Amonille omistetun temppelin viereen. ==Kuvia Medinet Habun temppelialueelta== Kuva:SFEC-MEDHABU-MIGDOL-2009.jpg|Medinet Habun sisäänkäynti Kuva:SFEC-L-MEDINETHABU24.JPG|Ramses III:n kuolintemppelin ensimmäinen pyloni Kuva:SFEC-MEDINETHABU-2009-11-14-0098.JPG|Peristyylihallin pylväitä Kuva:SFEC-L-MEDINETHABU03.JPG|Peristyylipihan pylväikkö ==Lähteet== Luokka:Arkeologiset kohteet Egyptissä
Émilie

Émilie on Kaija Saariahon säveltämä ooppera vuodelta 2009. Libreton on kirjoittanut Amin Maalouf, ja teos sai kantaesityksensä Lyonin oopperassa 1. maaliskuuta 2010. Oopperan ainoan roolin kantaesityksessä esitti sopraano Karita Mattila, jolle teos on sävelletty. Myöhempiä esityksiä sovittiin Amsterdamiin ja Lontooseen. Yleisradio ja Ranskan radio toteuttivat oopperan radioinnin 3. huhtikuuta 2010.Kaija Saariahon uusi ooppera radioidaan. Helsingin sanomat 23.3.2010, s. C 1. Saariaho ja Mattila olivat kehitelleet ideaa yhden naisen teoksesta vuodesta 2001 saakka. Lopullisen aiheen Saariaho keksi vuonna 2007, ja sävellystyö valmistui kesäkuussa 2009. Teos kertoo ranskalaisen oppineen Émilie du Châtelet’n viimeisistä päivistä. Sen teemoja ovat miehen ja naisen välisen rakkauden ohella tiedon ja totuuden rakkaus. Saariahoa kiehtoi Émilie du Châtelet’ssa hänen ristiriitaisuutensa ja mittavat saavutuksensa aikana, jolloin naisten odotettiin vain hankkiutuvan hyviin naimisiin. Yksinäytöksisessä oopperassa on yhdeksän kohtausta: # Aavistuksia # Hauta # Voltaire # Säteet # Kohtaaminen # Tuli # Lapsi # Principia # Kohti unohdusta Orkesterina on kamariorkesteri, johon kuuluu cembalo. Lisäksi sävellyksessä käytetään elektroniikkaa. Suomessa oopperan ensi-ilta oli 2. huhtikuuta 2015 Kansallisoopperassa. ==Lähteet== Luokka:Kaija Saariahon teokset Luokka:Ranskankieliset oopperat Luokka:2000-vuosikymmenen musiikkiteokset
Tunbūr

Tunbūr (myös tanbūr tai tambūr) on yleisnimitys Lähi-idässä ja Keski-Aasiassa enimmäkseen käytetyille näppäiltäville, ohut- ja pitkäkaulaisille luutuille. Tunbūrin pituus vaihtelee 40−120 cm:n välillä ja sen kaikukoppa on suhteellisen pieni ja munanpuolikkaan muotoinen. Soittimessa on kaksi tai kolme kieltä. Kielet voivat myös olla 2–3 kertaisia. Tunbūrin kaula on varustettu siirrettävillä nauhoilla, joita voi olla 10–24 kappaletta. Tunbūr- nimeä käytetään islamilaisilla alueilla myös maljalyyrasta. ==Lähteet== == Aiheesta muualla == Luokka:Kielisoittimet
Philip Glenister

__NOTOC__ Philip Glenister (s. 10. helmikuuta 1963) on brittiläinen näyttelijä, joka tunnetaan parhaiten Gene Huntin roolista televisiosarjassa Life on Mars ja sen spin off -sarjassa Ashes to Ashes. Philip Glenister syntyi ja kasvoi Lontoossa. Hän on ohjaaja John Glenisterin poika, ja myös hänen vanhempi veljensä Robert on näyttelijä. Glenister meni naimisiin näyttelijä Beth Goddardin kanssa vuonna 2006. Pariskunnalla on kaksi lasta. == Filmografia == === Elokuvat === * I.D. (1994) * Sharpe's Justice (1997) * The Perfect Blue (1997) * Kalenteritytöt (2003) * Kingdom of Heaven – Taivas maan päällä (2005) * Tuesday (2008) * You Will Meet a Tall Dark Stranger (2010) * Bel Ami (2012) === Televisiosarjat === * Sydämen asialla (1992) * Clocking Off (2000–2003) * State of Play (2003) * Island at War (2004) * Vincent (2005) * Life on Mars (2006–2007) * Cranfordin naiset (2007) * Ashes to Ashes (2008–2010) * Demons (2009) * Mad Dogs (2011–2013) * Aarresaari (2012) * Big School (2013–2014) * From There to Here (2014) * Ontto kruunu (2016) == Aiheesta muualla == * Luokka:Brittiläiset näyttelijät Luokka:Vuonna 1963 syntyneet Luokka:Elävät henkilöt
Luzoninleppälintu

Luzoninleppälintu (Rhyacornis bicolor) on Filippiineillä elävä pieni sieppolaji. == Koko ja ulkonäkö == Pienen luzoninleppälinnun ruumiinpituus on noin 15 senttiä. Koiraan yläruumis on liuskekivensininen ja siivet tummanruskeat. Vatsa ja pyrstö ovat silmiinpistävän kastanjanpunaisia. Naaraan väritys on laimeampi. Sen vatsa ja pyrstöä ovat ruskeat, eivätkä naaraat siten ole yhtä huomiota herättäviä kuin koiraat. == Levinneisyys ja elinympäristö == Luzoninleppälintu on Filippiineillä kotoperäinen laji. Sen levinneisyysalue kattaa arviolta 7 200 neliökilometriä. Aiemmin lajin uskottiin elävän vain Luzonin saarella, mutta 1960-luvulla luzoninleppälintuja löydettiin myös Mindoron saaren keskiosista. Luzonissa laji elää Sierra Madre -vuorilla ja Cordillera Centralin eteläosissa. Kannan kooksi arvioidaan 2 500–10 000 lintua. Se ei ole missään yleinen ja on todennäköisesti taantumassa. Luzoninleppälinnun uhkia ovat hakkuiden ja kaivostoiminnan aiheuttama kotipurojen saastuminen ja liettyminen. Lajia haittaavat myös maataloudessa käytettävät kemikaalit, jotka pilaavat vedenlaatua ja vähentävät ravinnon määrää. Maanviljelyä ja metsänhakkuita harjoitetaan jopa Mount Pulagin kansallispuistossa Luzonissa. Lajia tavataan myös Northern Sierra Madren luonnonpuistossa Luzonissa ja Mt. Iglit-Bacon kansallispuistossa Mindorossa. Lajin elinympäristöä ovat kivien reunustamien purojen ympäristöt yli 300 metrin korkeudessa merenpinnasta. Luzoninleppälintujen asuttamat purot ovat tyypillisesti puhtaita, nopeasti virtaavia ja rauhallisia, joita reunustava ympäristö vaihtelee trooppisista vuoristometsistä ja mäntymetsistä pensaikkoihin ja vähäpuustoisiin alueisiin. == Elintavat == Useimmista heimonsa lajeista poiketen luzoninleppälinnun ääntely on korkeaäänistä kimakkaa vihellystä. Linnut etsivät hyönteisiä kivien joukosta ja joenreunoilta puikkelehtien kiveltä kivelle. Luzoninleppälinnut voivat napata saaliin sekä maasta että lennosta. Pesimäkausi on tavallisesti kesä–elokuussa, mutta poikasia on havaittu muinakin aikoina vuodesta, joten lisääntymisaika saattaa vaihdella jonkin verran. Pesivä pariskunta voi pitää hallussaan jopa 500 metriä puronvartta. Usein männynneulasilla vuoratun pesänsä luzoninleppälinnut rakentavat samoille rantakiville, joilta hankkivat ruokansa. Yhdessä pesueessa on 2–4 munaa. Luzoninleppälinnut voivat vaellella jonkinlaisia matkoja lisääntymiskauden ulkopuolella, mutta ne eivät tee vuodenaikoihin sidottuja varsinaisia muuttomatkoja muuttolintujen tapaan. == Lähteet == Luokka:Siepot
Điện Biên

Điện Biên on maakunta Vietnamin luoteisnurkassa, Tây Bắcin alueella, Laosin ja Kiinan vastaisella rajalla. Sen pinta-ala on 9 562,5 km², ja vuonna 2009 maakunnassa oli 491 046 asukasta. Sen pääkaupunki on nimeltään Điện Biên Phủ.Economic Regions & Provinces Citypopulation Điện Biên tunnetaan erityisesti Điện Biên Phủn taistelusta, joka käytiin Điện Biên Phủn kaupungin lähellä 56 päivän ajan alkaen 13. maaliskuuta 1954 Ranskan ja Pohjois- Vietnamin välillä. Taistelu- ja leiripaikoista, bunkkereista ja hautausmaasta on tullut matkailunähtävyyksiä.Vietnam Travel Key Merkittäviä luontokohteita maakunnan alueella ovat Pa Khoan -järvi, Pa Thomin ja Tham Puan luolat sekä mineraalipitoiset kuumat lähteet Hua Pe ja U Va. Muong Thanhin lentoasema oli tärkeä taistelun voittamisessa. Nykyisin sitä laajennetaan palvelemaan paremmin koti- ja ulkomaanliikennettä. Sinne on Hanoista lentoyhteys, jonka vaihtoehtona on 16 tunnin bussimatka.Vietland Explore == Lähteet == Luokka:Vietnamin maakunnat
Afrin

Afrīn (, ) on kaupunki Syyrian luoteisosassa. Se on osa Aleppon maakuntaa ja Afrinin piirikuntaa. Afrinin piirikunnan koko on 2 033 km². Afrinin kaupungin väkiluku oli vuonna 2004 yhteensä 36 562. Afrin-nimen alkulähteestä on monta teoriaa, joilla on kuitenkin sama alkulähde. Sen on arvioitu juontavan juurensa kurdin kielen ilmaisusta ava riwen, joka tarkoittaa punaista ja epäpuhdasta vettä. Toisten arvioiden mukaan sana juontaisi juurensa sanasta avrin, joka tarkoittaa virtaavaa vettä. Afrin mainitaan kuitenkin ensimmäistä kertaa muodossa Apre assyrialaisissa kirjoissa 800-luvulta. Jotkut uskovat Afrinin tulevan sanasta afro, joka tarkoittaa hedelmällistä maaperää aramean kielellä. Syyrian sisällissodan aikana kurdien sotilasjärjestö YPG otti vallan alueella ja Afrinin alue julistettiin itsehallinnolliseksi kantoniksi. Isis hyökkäsi aluetta vastaan vuonna 2013, mutta hyökkäys torjuttiin. Al-Nusran rintama hallitsee joitakin alueita Afrinin kantonin ulkopuolella. Kurdit ovat syyttäneet järjestöä hyökkäyksen valmistelusta aluetta vastaan. Maaliskuun 18. päivä 2018 Turkki ilmoitti sen tukemien Syyrian kapinallisjoukkojen valloittaneen kokonaan kaupungin keskustan. == Lähteet == == Aiheesta muualla == Luokka:Syyrian kaupungit Luokka:Aleppon maakunta
Akankaalit

Akankaalit, joskus akanhuuletFacta 2001 s. 222. (Ajuga) on huulikukkaiskasvien heimoon kuuluva kasvisuku, jossa on noin 40–50 lajia. == Lajeja == * rohtoakankaali (Ajuga chamaepitys) * hammasakankaali (Ajuga genevensis) * etelänakankaali (Ajuga iva) * kartioakankaali (Ajuga pyramidalis) * rönsyakankaali eli rentoakankaali (Ajuga reptans) Akankaalien lajeista kolmea tavataan Suomessa: kartioakankaalia, rönsyakankaalia ja hammasakankaalia. == Lähteet == == Aiheesta muualla == * Suomen Lajitietokeskus: Akankaalit – Ajuga * ITIS: Ajuga * United States Department of Agriculture (USDA): Ajuga * Flora of China: Ajuga *
Kuljettajantutkinto

Kuljettajantutkinto on ajokortin luovuttamisen edellytyksenä oleva tutkinto, joka koostuu ajokorttiluokasta riippuen ajo-, käsittely- ja teoriakokeista. Kuljettajantutkintoon hyväksymisen edellytyksenä on poliisin myöntämä ajokorttilupa, ikävaatimuksen täyttyminen ja ajokorttiluokkakohtaisesti esimerkiksi saatu ajo- tai teoriaopetus, harjoitteluluvalla suoritettu harjoittelu, aikaisemmin saadut ajo-oikeudet tai hankittu ajokokemus. Kuljettajantutkinnon hyväksytysti suorittaneelle kokelaalle luovutetaan todistus kuljettajantutkinnon suorittamisesta. Todistuksella on kuuden kuukauden ajo-oikeus Suomessa Ahvenanmaata lukuun ottamattaHenkilöauton ajokortin hankkiminen. Ajokortti-info.fi. Viitattu 24.11.2019., ja se vaihdetaan ajokorttiin sen valmistuttua tutkinnon järjestäneessä tutkintotoimipaikassa, kun kyseessä on ensimmäinen auton ajo-oikeus tai aikaisempi kortti on lyhytaikainen. Muissa tapauksissa ajokortin luovuttaa poliisi. Ahvenanmaalla asuville ja erityisestä syystä myös muualla Suomessa asuville voidaan todistuksen sijasta antaa väliaikainen ajokortti, jolla ajo- oikeus on voimassa myös Ahvenanmaalla, Ruotsissa, Norjassa ja Tanskassa.Asetus Tanskan, Norjan ja Ruotsin kanssa ajokortin ja ajoneuvon rekisteröinnin keskinäisestä hyväksymisestä tehdyn sopimuksen voimaansaattamisesta http://www.finlex.fi/fi/sopimukset/sopsteksti/1986/19860051 == Lähteet == Luokka:Autoilu
Sea-Doo

thumb|Sea-Doo-vesiskootteri Emäsalonselällä Sea-Doo on Bombardier Recreational Productsin omistama vesiskootterimerkki. Nimi on muunnos yhtiön moottorikelkka-merkistä, Ski-Doosta. Nykyiset mallit: * Spark 3up Trixx 90 * Spark 1up Trixx 90 * Spark 2up 90 Convenience Package * Spark 2up 60 Base * GTI SE 170 iDF (Sound System) * GTI SE 170 * GTI 130 * FishPro APEX 300 iDF (Tech Package) * FishPro Sport 170 iDF * Explorer PRO 230 iDF (Tech Package) * Explorer PRO 170 iDF (Tech Package) * GTX PRO 130 iBR * GTX LTD 325 iDF (Tech Package) * GTX LTD 325 iDF (Tech Package) * GTX 230 iDF (Tech Package) * GTX 230 iDF * GTX 170 iDF * WAKE PRO 230 iDF (Tech Package) * GTR 230 * GTR-X RS 300 * RXP-X RS 325 (Tech Package) * RXP-X RS 325 * RXT-X RS 325 (Tech Package) ==Aiheesta muualla== * Merkin omat sivut * Loukko.com Luokka:Vesikulkuneuvot
Vancouverin metropolialue

Vancouverin metropolialue () on Vancouverin kaupungin muodostama metropolialue Brittiläisessä Kolumbiassa, Kanadassa. Alueen väkiluku on 2 116 581 asukasta (2006). Alueen pääkaupunkina toimii Vancouverin kaupunki, mutta hallinnollinen keskus on Burnabyn kaupungissa. == Historia == Ennen alueen luomista alueen kunnat ja kaupungit tekivät yhteistyötä vesi ja viemäriverkoston rakentamisessa alueelle. Suur-Vancouverin viemäröinti piiri (Greater Vancouver Sewerage and Drainage District (GVSDD)) perustettiin vuonna 1914 ja Suur- Vancouverin vesipiiri (Greater Vancouver Water District (GVWD)) vuonna 1926. Suur-Vancouverin alueellinen piiri (Greater Vancouver Regional District (GVRD)) perustettiin vuonna 1967, joka vuonna 2007 nimettiin uudelleen Metro Vancouveriksi. Brittiläisen Kolumbian hallitus ei hyväksynyt nimenvaihdosta ja tämän vuoksi fyysistä aluetta kutsutaan edelleen GVRD:ksi, vaikka talousalue on Metro Vancouver. == Alueen kaupungit ja kunnat == Vancouverin metropolialueeseen kuuluu kolmetoista, provinssin kolmestakymmenestä suurimmasta asuinalueesta. Alue kattaa kaikkiaan 2 877,36 km² ja siiheen kuuluu 21 kuntaa, kaupunkia ja kylää sekä yksi kunnallishallinnoton alue. Asuinalue Tyyppi Väkiluku Vuosi Anmore kylä 1 992 2007 Belcarra kylä 701 2007 Bowen Island saari kunta 3 551 2007 Burnaby kaupunki 216 336 2007 Coquitlam kaupunki 120 512 2007 Delta piirikunta 101 668 2007 Langley kaupunki 25 134 2007 Langley piirikunta 100 049 2007 Lions Bay kylä 1 394 2007 Maple Ridge piirikunta 73 248 2007 New Westminster kaupunki 62 607 2007 North Vancouver kaupunki 47 463 2007 North Vancouver piirikunta 86 954 2007 Pitt Meadows kaupunki 16 757 2007 Port Coquitlam kaupunki 55 735 2007 Port Moody kaupunki 30 004 2007 Richmond kaupunki 186 628 2007 Surrey kaupunki 394 976 2007 Vancouver kaupunki 578 041 2007 West Vancouver piirikunta 44 097 2007 White Rock kaupunki 19 839 2007 Vaalipiiri A kunnallishallinnoton alue 19 252 2007 Vancouverin metropolialue aluekunta 2 249 725 2007 Abbotsfordin kaupunki on yhteistyössä ainoastaan luonnonpuistojen osalta. == Lähteet == Luokka:Brittiläinen Kolumbia Luokka:Vancouver Luokka:Suurkaupunkialueet
Jääkiekon maailmanmestaruuskilpailut 1972

Jääkiekon maailmanmestaruuskilpailut 1972 järjestettiin Prahassa, Tšekkoslovakiassa. B- ja C-sarja järjestettiin Romaniassa, Bukarestissa ja Miercurea Ciucissa. Ranska boikotoi B-sarjaa. Kisat olivat ensimmäiset, joihin ammattilaispelaajatkin saivat osallistua. Kanada boikotoi kisoja vastalauseena Kansainvälisen jääkiekkoliiton IIHF:n jyrkille amatöörisäännöille. == Suomi turnauksessa == Samana vuonna järjestettyjen Sapporon olympiakilpailujen aiheuttama pettymys sai Suomen joukkueen hajaannukseen. Osa pelaajista ei halunnut lähteä maailmanmestaruuskilpailuihin, osa taas pelasi haluttomin ottein. Turnauksessa Suomen pettymyksiksi voidaan nähdä tappio Sveitsiä vastaan maalein 2–3 ja Ruotsia vastaan maalein 1–2. Kuitenkin esimerkiksi Lauri Mononen pelasi erittäin hyvät kisat tehden 10 ottelussa 9 maalia ja antaen 6 maaliin johtanutta syöttöä. Lopulta Suomi ryhdistäytyi turnauksessa ja voitti Länsi-Saksan selvin luvuin 13–3, Sveitsin 9–1 ja Ruotsinkin 5–4. Suomi ylsi myös siihen mennessä parhaaseen maalieroonsa kansainvälisissä turnauksissa, 47–48. ==A-sarja== Joukkue O V T H Maalit Pts TCH URS SWE FIN FRG SUI align=left 10 9 1 0 72–16 19 3–3 4–1 5–3 8–1 19–1 align=left 10 7 2 1 78–17 16 2–3 11–2 10–2 11–0 10–2 align=left 10 5 1 4 49–33 11 0–2 3–3 2–1 10–0 12–1 align=left 10 4 0 6 47–48 8 2–8 2–7 5–4 8–5 2–3 Länsi-Saksa 10 2 0 8 21–76 4 1–8 0–7 1–7 3–13 6–3 align=left 10 1 0 9 19–96 2 2–12 0–14 5–8 1–9 1–4 Sveitsi putosi B-sarjaan. 1\. kierros 2\. kierros === Palkinnot === ==== Kansainvälisen jääkiekkoliiton IIHF:n valitsemat turnauksen parhaat pelaajat ==== *Paras maalivahti: Jorma Valtonen *Paras puolustaja: František Pospíšil *Paras hyökkääjä Aleksandr Maltsev ==== Turnauksen tähdistökentällinen ==== *Maalivahti: Jiří Holeček *Puolustajat: Oldřich Macháč, František Pospíšil *Hyökkääjät: Valeri Harlamov, Aleksandr Maltsev, Vladimir Vikulov ==B-sarja== Joukkue O V T H Maalit Pts POL USA DDR ROM JPN YUG NOR align=left 6 6 0 0 41–12 12 6–5 3–2 7–0 11–1 5–3 9–1 align=left 6 5 0 1 39–22 10 6–5 4–2 14–5 5–3 5–1 Itä-Saksa 6 4 0 2 31–18 8 8–3 7–1 4–3 5–2 align=left 6 3 0 3 25–26 6 10–3 3–2 7–2 align=left 6 1 1 4 20–49 3 6–3 4–4 align=left 6 1 0 5 25–28 2 11–5 align=left 6 0 1 5 15–41 1 Puola nousi A-sarjaan. Norja ja pois jäänyt Ranska putosivat C-sarjaan. ==C-sarja== Joukkue O V T H Maalit Pts AUT ITA HUN BUL CHN NED DEN align=left 6 5 1 0 21–12 11 3–1 2–2 4–2 4–3 4–2 4–2 align=left 6 4 1 1 31–13 9 7–1 6–2 6–6 8–0 3–1 align=left 6 2 2 2 19–20 6 4–3 3–3 6–1 3–4 align=left 6 3 0 3 20–19 6 6–2 2–0 5–3 align=left 6 2 2 2 31–24 6 11–4 6–1 align=left 6 1 0 5 11–33 2 4–2 align=left 6 1 0 5 13–25 2 Itävalta ja Italia nousivat B-sarjaan. == Katso myös == * Summit Series * Jääkiekko talviolympialaisissa vuonna 1972 ==Lähteet== === Viitteet === * SFRp's hockey archive * Hockeyarchives - Championnats du monde 1972 * Passionhockey - Championnats du monde 1972 * http://avlh.sweb.cz/MS-1972.pdf ==Aiheesta muualla== * Top 100 tarinat Story #5 (en) 1972 Luokka:Jääkiekon Euroopan- mestaruuskilpailut Luokka:Vuoden 1972 jääkiekko Luokka:Prahan urheilutapahtumat Maailmanmestaruuskilpailut 1972
Melanesiankäkikyyhky

Melanesiankäkikyyhky (Macropygia mackinlayi) on Melanesian saaristossa elävä kyyhkylintu, josta tunnetaan neljä alalajia. Lajin holotyypin kuvaili Edward Pierson Ramsay Vanuatun Tannasta 1878.IBC == Lähteet == Luokka:Kyyhkylinnut
Papuankäkikyyhky

Papuankäkikyyhky (Macropygia nigrirostris) on Papua-Uudessa-Guineassa ja Bismarckinsaaristossa elävä kyyhkylintu. Lajin holotyypin kuvaili Tommaso Salvadori Arfakin ja Warbusin saarilta 1875.IBC == Lähteet == Luokka:Kyyhkylinnut
Pikkukäkikyyhky

Pikkukäkikyyhky (Macropygia ruficeps) on kaakkoisaasialainen kyyhkylintu. Sen elinympäristö ulottuu Myanmarista ja Etelä-Kiinasta Indokiinaan, Malakan niemimaalle ja Indonesiaan aina Timoriin saakka. Siitä tunnetaan kahdeksan alalajia. Lajin holotyypin kuvaili Coenraad Jacob Temminck Jaavalta 1834.IBC == Lähteet == Luokka:Kyyhkylinnut
Ruusukäkikyyhky

Ruusukäkikyyhky (Macropygia amboinensis) on Sulawesista itään Indonesian ja Papua-Uuden-Guinean saaristoissa elävä kyyhkylintu. Siitä tunnetaan 15 alalajia. Lajin holotyypin kuvaili Carl von Linné Ambonista 1766.IBC == Lähteet == Luokka:Kyyhkylinnut
John Michael Hayes

John Michael Hayes (11. toukokuuta 1919 Worcester, Massachusetts - 19\. marraskuuta 2008 Hanover, New Hampshire) oli yhdysvaltalainen käsikirjoittaja. Hayes teki käsikirjoituksen neljään Alfred Hitchcockin ohjaamaan elokuvaan: Takaikkuna (1954), Varkaitten paratiisi (1955), Mutta... kuka murhasi Harryn? (1955) ja Mies joka tiesi liikaa (1956). Takaikkunan käsikirjoituksesta Hayes oli ehdolla Oscar-palkinnon saajaksi. Toisen Oscar-ehdokkuutensa hän sai elokuvan Peyton Place – vihan tyyssija käsikirjoituksesta vuonna 1957. Hayesin muihin elokuviin kuuluu muun muassa Huhu (1961). ==Lähteet== ==Aiheesta muualla== * * * Muistokirjoitus Guardianissa * Muistokirjoitus Telegraphissa Luokka:Yhdysvaltalaiset elokuvakäsikirjoittajat Luokka:Vuonna 1919 syntyneet Luokka:Vuonna 2008 kuolleet
Etelänmustasieppo

Etelänmustasieppo (Melaenornis pammelaina) on Afrikan keski- ja eteläosissa tavattava sieppoihin kuuluva varpuslintu. == Koko ja ulkonäkö == Kooltaan etelänmustasieppo on noin 19-22 cm. Sekä naaras- että koirasetelänmustasiepot ovat höyhenpuvultaan täysin mustat. Nuoret linnut ovat väritykseltään mustia ruskein suomumaisin kuvioin. Pyrstössä on pieni lovi keskellä, mutta muuten se on lähes täysin suora. Laji muistuttaa ulkonäöltään sieppodrongoa (Dicrurus adsimilis) ja akaasiakäpinkäistä (Campephaga flava). Etelänmustasieppo eroaa kummastakin lajista pyrstönmuodon perusteella. == Levinneisyys ja elinympäristö == Etelänmustasiepon levinneisyysalue kattaa koko eteläisen Afrikan Kongon tasavallasta, Kongon demokraattisesta tasavallasta, Tansaniasta, Keniasta ja Somaliasta etelään päin.. Lajin elinympäristöä ovat savannit, metsien reunat ja pensaikot. == Pesiminen ja ravinto == Etelänmustasiepot ovat yksiavioisia. Pesä sijaitsee puunkolossa. Samaa pesäkoloa käytetään usein myös seuraavana pesimäkautena. Naaras munii kahdesta kolmeen valkoista munaa. Linnut käyttävät ravintonaan pääasiassa hyönteisiä, kuten heinäsirkkoja ja perhosia. Laji pyydystää ravintonsa ilmasta tai maasta. Etelänmustasiepot voivat syödä myös kasviperäistä ravintoa kuten hedelmiä. == Lähteet == Luokka:Siepot
Carl Synnerberg

Carl Synnerberg (10. syyskuuta 1837 Uusikaarlepyy – 20. elokuuta 1915 Loviisa) oli suomalainen kouluhallituksen ylitarkastaja ja filologi. Synnerbergin vanhemmat olivat merikapteeni Carl Adrian Synnerberg ja Anna Maria Rechardt. Hän pääsi ylioppilaaksi 1855 ja valmistui filosofian kandidaatiksi ja maisteriksi 1860 sekä lisensiaatiksi 1868 ja tohtoriksi 1869. Hän toimi latinan- ja kreikan kielen opettajana Helsingin yksityislyseossa 1860–1869 ja Helsingin yliopiston roomalaisen kirjallisuuden dosenttina 1866–1869. Hän oli kouluhallituksen alkeisoppilaitosten ylitarkastajana 1869–1902 sekä Kasvatusopillisen Yhdistyksen Aikakauskirjan (Tidskr. utg. af Pedagogiska Föreningen i Finland) päätoimittajana 1871–1899. Synnerberg oli lisäksi Suomen Tiedeseuran puheenjohtajana 1897–1898 ja Svenska litteratursällskapet i Finlandin sihteerinä 1885–1895. Hän sai kanslianeuvoksen arvon vuonna 1893. Synnerberg kuoli naimattomana. == Teoksia == * De clientelae apud Romanos sub Caesaribus ratione, väitöskirja. 1865 * De temporibus vitae carminum que D. Junii Juvenalis rite constituendis, väitöskirja. 1866 * Q. Horatii Flacci. De arte poetica liber. 1868 * Cornelius Nepos, Usai scholarum accommodavit atque indice voeabulorum instruxit. 1877 * M. Tullii Ciceronis orationes selectae XI. 1878 * Kort handledning i latinsk stilistik. 1888 == Lähteet == * * Helsingin yliopiston opettaja- ja virkamiesmatrikkeli 1640-1917, osa P-Ö * Wikiaineisto : Kuka kukin oli 1961 * == Aiheesta muualla == * Ragnar Mannil : Carl Synnerberg : skolman och filolog (Nykarlebyvyer) * Luokka:Suomalaiset virkamiehet Luokka:Suomalaiset filologit Luokka:Suomalaiset päätoimittajat Luokka:Vuonna 1837 syntyneet Luokka:Vuonna 1915 kuolleet
Piilukkopistooli

Piilukkopistooli on suustaladattava pistooli, jossa ruutipanoksen sytytys perustuu oikealla tavalla karkaistuun lukon teräksiseen osaan jousivoimalla iskevän piikiven aikaansaamiin kipinöihin. Piilukkopistoolit yleistyivät 1600-luvulla ja olivat tavallisia 1800-luvun puoleenväliin asti, jolloin piilukko korvautui luotettavammalla ja helppohoitoisemmalla nallilukolla ( 1810-luvulta alkaen ). ==Katso myös== *Musketti ==Aiheesta muualla== *Piilukkopyssyt, Finna Luokka:Pistoolit
Marcel Achard

Marcel Achard (5. heinäkuuta 1899 Sainte-Foy-lès-Lyon, Rhône – 4. syyskuuta 1974) oli ranskalainen näytelmäkirjailija ja elokuvakäsikirjoittaja, jonka suositut tunteelliset komediat säilyttivät hänen asemansa hyvin tunnistettuna maansa teatteri- ja kirjallisuuspiireissä viiden vuosikymmenen ajan. Achard valittiin Ranskan akatemiaan vuonna 1959. == Uran alku== Achard syntyi Sainte- Foy-lès-Lyonin kaupungin lähiössä. Hän omaksui kirjailijanimensä, nom de plumensa, aloittaessaan kirjoittajan uransa 1920-luvun alussa. Achard omaksui tietoa nopeasti, ja hänestä tuli vuonna 1916 kyläkoulun opettaja. Vuonna 1919, muutama kuukausi ensimmäisen maailmansodan päättymisen jälkeen, 20-vuotias kunnianhimoinen kirjoittaja saapui Pariisiin ja löysi töitä Théâtre du Vieux- Colombierissa kuiskaajana ja toimittajana muutamissa julkaisussa, kuten Le Figaro -lehdessä. Achard kirjoitti ensimmäisen näytelmänsä vuonna 1922 ja saavutti suurta menestystä, kun maineikas Charles Dullin näytteli Achardin näytelmässä Voulez-vous jouer avec moâ?, hienoisen herkässä komediassa, joka kertoi sirkuksesta ja sen klovneista. == Uran huippu == Achardin suurin menestys ja suosio oli kahden maailmansodan välisenä aikakautena, kun senaikaiset kriitikot vertasivat häntä suopeasti maineikkaisiin ranskalaisiin edeltäjiinsä, kuten Pierre de Marivauxiin ja Alfred de Mussetiin. Sodan jälkeiset kriitikot eivät olleet yhtä lempeitä, he kiinnittivät huomiota hänen edustamaansa tyyliin, mikä kuvasi kapea-alaisesti ihmismieltä. == Menestyneimmät sodanjälkeiset näytelmät == Kritiikistä huolimatta Achardin kirjallinen tuotanto jatkui toisen maailmansodan jälkeen heikentymättä. Hänen menestyneimpien näytelmiensä joukossa olivat vuoden 1952 näytelmä Les compagnons de la Marjolaine ja vuoden 1955 Le mal d'amour. Suurimman suosion Achard saavutti kuitenkin komediallaan kärttyisästä henkilöstä, kutsumanimeltään Patate ja koomisella jännitysnäytelmällä L'Idiote, johon pohjautuu näytelmä A Shot in the Dark ja elokuva Laukaus pimeässä (1964). == Suomeksi esitetyt näytelmät == Suomeksi on Achardin näytelmistä esitetty Domino (Suomen Kansallisteatteri 1935), Ei luottoa, rakas (Le Moulin de la Galette, Lasse Pöystin kiertue 1956), Elämä on kaunis (La vie est belle, Kansallisteatteri 1932), Häät Seinellä (La belle marinière, Helsingin Kansanteatteri 1950), Tyhmeliini (L'Idiote, Helsingin Työväenteatteri 1964) ja Valkopukuinen nainen (La femme en blanc, Viipurin Kaupunginteatteri 1935).Ilona-esitystietokanta, Teatterin tiedotuskeskus, viitattu 16.12.2014. ==Lähteet== == Aiheesta muualla == * Marcel Achard Internet Broadway Database (englanniksi) * Marcel Achardin lausahduksia (englanniksi) * Merirosvot ovat vallanneet Pariisin. (Marcel Achardin 'Merirosvo' näytelmää on Louis Jouvet'n pienessä taiteellisessa Athénée-teatterissa esitetty viime keväästä lähtien 250 täydelle katsomolle), Kuva-lehti. 15.2.1939, nro 4, s. 20, Kansalliskirjaston digitaaliset aineistot Luokka:Ranskalaiset elokuvakäsikirjoittajat Luokka:Ranskalaiset näytelmäkirjailijat Luokka:Ranskan akatemian jäsenet Luokka:Vuonna 1899 syntyneet Luokka:Vuonna 1974 kuolleet
Gatineau

Gatineau tarkoittaa seuraavia asioita: * Gatineau, kaupunki Kanadassa * Gatineau, kosmetiikkayritys * HMCS Gatineau (H61), Kanadan laivaston alus 1943-1948
Bắc Ninh (maakunta)

Bắc Ninh on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Bắc Ninh. Vuonna 2009 maakunnassa oli 1 024 151 asukasta. Sen pinta-ala on 823,1 km².Economic Regions & Provinces Citypopulation Bắc Ninhin alue on ollut asuttuna pitkään. Se on suotuisaa riisinviljelyseutua, ja se on sekä maantie- että vesireittien varrella. Aluetta pidetään yhtenä vietnamilaisen kulttuurin syntysijoista. Dau Pagoda on Vietnamin vanhin pagoda, se on rakennettu 200-luvulla. Myös Phat Tichin ja Duc Lan pagodat sekä Don temppeli ovat suosittuja nähtävyyksiä.Sawadee thumb|left|Puupiirros Dong Hosta Dong Hon kylässä on tehty maalauksia ja puupiirroksia 1500-luvulta asti. Niistä on kehittynyt omaleimainen, laajalti tunnettu tyylisuunta. Perheet säilyttävät sukunsa vanhoja laattoja ja vedostavat niistä piirroksia edelleen, käyttäen luonnonaineista paikan päällä tehtyjä väriaineita.Dong Ho Painting Village, Bac Ninh Vietnam == Lähteet == Luokka:Vietnamin maakunnat
Hennig Brand

Hennig Brand (noin 1630, Hampuri – noin 1710) oli saksalainen kauppias ja alkemisti. Hän palveli upseerina kolmikymmenvuotisen sodan lopussa vuoteen 1648 asti. Hän meni naimisiin rikkaan lesken kanssa, mikä teki mahdolliseksi hänen keskittymisensä alkemistisiin tutkimuksiin. Heillä oli yhdessä useampia lapsia. Myöhemmin hänen vaimonsa kuoli ja hän meni uusiin naimisiin toisen rikkaan lesken Margarethan kanssa. Brand löysi fosforin vuonna 1669. Brand haihdutti tynnyreissä virtsaa, keräsi pohjalle jääneen sakan pois, tislasi sen ja asetti jäljelle jääneen aineen tiivistymään kylmään vesiastiaan. Hän piti tuotantotavan salassa, mutta englantilainen kemisti Robert Boyle löysi sen uudelleen vuonna 1680 omien tutkimustensa perusteella. Virtsasta eristettiin fosforia vuoteen 1769 asti kunnes ruotsalainen kemisti Carl Wilhelm Scheele kehitti paremman ja tehokkaamman menetelmän fosforin eristämiseksi luista. == Lähteet == == Aiheesta muualla == * * * Luokka:Saksalaiset tieteilijät Luokka:Alkemistit
Hopeaharakkakyyhky

Hopeaharakkakyyhky (Reinwardtoena browni) on Papua-Uuden-Guinean kotoperäinen kyyhkylintu, joka elää Bismarckisaarilla ja Admiraltysaarilla. Lajin holotyypin kuvaili Philip Lutley Sclater Duke of Yorkin saarilta 1877.IBC == Lähteet == Luokka:Kyyhkylinnut
Ossian Ansas

Frans Ossian (Ossi) Ansas (sukunimi aik. Husberg; 26. huhtikuuta 1856 Vaasa – 11. helmikuuta 1916 Helsinki) oli suomalainen päätoimittaja, lehdenkustantaja ja valtiopäivämies. == Koulutus ja varhainen elämä == Ansas pääsi ylioppilaaksi Vaasan lyseosta 1877 ja opiskeli sitten Helsingin yliopistossa. == Toimittajana == Ansas oli Vasa Tidningin päätoimittaja 1884–1887. Hän ajoi lehden palstoilla kiivaasti rautatien rakentamista Vaasasta Vaskiluodon satamaan mikä sitten toteutuikin 1893. Ansas perusti Vaasaan nuorsuomalaisten äänenkannattajaksi Pohjalainen-nimisen lehden ja hän toimi sen päätoimittajana 1890–1901 lehden lakkauttamiseen saakka. Pohjalainen oli vuodesta 1894 ainoa Etelä-Pohjanmaalla ilmestynyt suomenkielinen lehti, mutta lehti joutui vuosisadan vaihteessa vaikeuksiin viranomaisten kanssa. Se lakkautettiin määräajaksi 1899 ja pysyvästi vuonna 1901. Varsinkin tässä lehdessä Ansas toimi pelottomana perustuslaillisuuden puolustajanaWSOY:n Iso Tietosanakirja, osa 1 vuodelta 1995, s. 165. Tällä Ansaksen Pohjalainen-lehdellä ei ole mitään tekemistä Pohjanmaalla tällä hetkellä ilmestyvän Pohjalainen-nimisen maakuntalehden kanssa. Ansas oli sitten Vaasassa ilmestyneen Pohjan Pojan julkaisijana ja päätoimittajana 1905–1909 ja hän perusti 1910 uudelleen Pohjalainen-lehden. Lehti oli nyt poliittisesti sitoutumaton ja ilmestyi kuusi kertaa viikossa. Ansas toimi itse lehden päätoimittajana. Pohjalaista painanut Ansaksen omistama kirjapaino teki konkurssin 1915 ja lehti lakkasi samalla ilmestymästä. Vaasan Ansaankatu on nimetty Ossian Ansaksen mukaan. == Valtiopäiväedustaja == Ansas oli Vaasan edustaja porvarissäädyssä valtiopäivillä 1904–1905 ja 1905–1906. == Yksityiselämä == Ansaksen vanhemmat olivat hatuntekijämestari Anders Gustaf Husberg ja Emilia Lovisa Ahlström. Ossian Ansas oli naimisissa vuodesta 1894 Vaasan käytännöllisen naisopiston perustajan ja johtajan Elin Emmy Augusta (Elli) Åkerbergin kanssa. Päätoimittaja Jalo Ansas oli Ossian Ansaksen poika.Toimittaja Jalo Ansas, Aamulehti, 07.08.1929, nro 213, s. 2, Kansalliskirjaston digitaaliset aineistot. Viitattu 05.08.2024 == Teokset == * Muistolehtiä Vaasasta 1 : Suomen kansallismuseon perustaja Herman Frithiof Antell : muotokuva ja muistelmia. Pohjalaisen kirjapaino, Vaasa 1894 * Muistolehtiä Vaasasta 2 : Vaskiluodon radan rakentaja Herman Erik Gummerus : muotokuva ja muistelmia. Pohjalaisen kirjapaino, Vaasa 1894 == Lähteet == * (Vanhentunut linkki, ei Internet Archivessa) * * Wikiaineisto : Kuka kukin oli 1961 * Peku Haapalinna: "Ossi" Ansaksesta (Vaasapedia) (Artikkeli Internet Archivessa) ===Viitteet === ==Aiheesta muualla== Luokka:Suomalaiset päätoimittajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1856 syntyneet Luokka:Vuonna 1916 kuolleet
Papuanharakkakyyhky

Papuanharakkakyyhky (Reinwardtoena reinwardtii) on Papua-Uudessa-Guineassa ja sitä ympäröivillä saarilla sekä Indonesian Molukkien saariryhmässä elävä kyyhkylintu. Siitä tunnetaan kolme alalajia. Lajin holotyypin kuvaili Coenraad Jacob Temminck Ambonilta 1824.IBC == Lähteet == Luokka:Kyyhkylinnut
Töyhtöharakkakyyhky

Töyhtöharakkakyyhky (Reinwardtoena crassirostris) on Papua-Uuden-Guinean kotoperäinen kyyhkylintu, joka elää Bismarckinsaarilla Bougainvillestä kaakkoon San Cristobaliin. Lajin holotyypin kuvaili John Gould Guadalcanalista 1856.IBC == Lähteet == Luokka:Kyyhkylinnut
Liuskekyyhky

Liuskekyyhky (Turacoena modesta) on Timorissa ja Wetarissa elävä kyyhkylintu. Lajin holotyypin kuvaili Coenraad Jacob Temminck Timorista 1835.IBC == Lähteet == Luokka:Kyyhkylinnut
Mosab Hassan Yousef

Mosab Hassan Yousef (arabiaksi: مصعب حسن يوسف ,s. 1978 Ramallah) on palestiinalainen vakooja, joka on auttanut Israelia Hamasin vastaisessa työssä. == Elämäkerta == Mosab Hassan Yousef on yhden Länsirannan Hamas- johtajan Hassan Yousefin poika. Israelin turvallisuuspalvelu Shin Betin agentit pidättivät hänet vuonna 1996. Niihin aikoihin Shin Bet värväsi hänet vakoojaksi ja hänet vapautettiin vankilasta vuonna 1997. Vakoojan työssä Yousefia pidettiin yhtenä Shin Betin luotettavimmista lähteistä Hamasin johtoportaassa, minkä vuoksi häntä kutsuttiin "vihreäksi prinssiksi" viittauksena islamistiryhmän lipun väriin ja sukulaissuhteeseen Hamas-liikkeen perustajaan. Tiedustelutiedot, joita hän toimitti Israelille, johtivat useiden terroristisolujen paljastumiseen ja estivät kymmeniä itsemurhaiskuja ja salamurhayrityksiä israelilaiskohteisiin. Vuonna 1999 Mosab kääntyi kristityksi. Hän pakeni Länsirannalta vuonna 2007, jonka jälkeen hän on elänyt Kaliforniassa. Hänen omaelämäkertansa on julkaistu nimellä "Son of Hamas: A Gripping Account of Terror, Betrayal, Political Intrigue, and Unthinkable Choices" (ISBN 1414333072), ja sen on kirjoittanut Ron Brackin. ==Lähteet== * * === Viitteet === Luokka:Vakoojat Luokka:Vuonna 1978 syntyneet Luokka:Elävät henkilöt
Valkonaamakyyhky

Valkonaamakyyhky (Turacoena manadensis) on Indonesian kotoperäinen kyyhkylintu, joka elää Sulawesissa ja sitä ympäröivillä saarilla. Lajin holotyypin kuvailivat Jean René Constant Quoy ja Joseph Paul Gaimard Sulawesin Menadosta 1830.IBC == Lähteet == Luokka:Kyyhkylinnut
Kameruninuikuttajakyyhky

Kameruninuikuttajakyyhky (Turtur brehmeri) on länsiafrikkalainen kyyhkylintu, joka kuuluu uikuttajakyyhkyjen sukuun. Lajin esiintymisalue ulottuu Guineasta Kameruniin, Kongon tasavaltaan, Kongon demokraattiseen tasavaltaan ja Angolan luoteiskolkkaan. Siitä tunnetaan kaksi alalajia. Lajin holotyypin kuvaili Gustav Hartlaub Gabonista vuonna 1865.IBC == Lähteet == Luokka:Kyyhkylinnut
Sophie Adlersparre

Sophie Carin Adlersparre o.s. Leijonhufvud (6. heinäkuuta 1823 – 27. kesäkuuta 1895) oli ruotsalainen feministi, kustantaja, toimittaja, kirjailija ja aatelisnainen. Häntä on pidetty yhtenä merkittävimmistä maan porvarillisen naisasialiikkeen perustajahahmoista 1800-luvulla yhdessä Fredrika Bremerin ja Rosalie Roosin kanssa. == Elämä == Adlersparre eli eristettyä ja suojeltua elämää ennen kuin hän kiinnostui feminismistä ystävänsä Rosalie Roosin kautta, joka oli saanut vaikutteita erilaisesta naiskuvasta viettäessään useita vuosia Yhdysvalloissa. Adlersparre perusti Roosin kanssa vuonna 1859 Tidskrift för hemmet -lehden, joka oli Pohjoismaiden ensimmäinen naistenlehti ja maan pitkän porvarillisten naislehtien perinteen edelläkävijä. Rahallista avustusta lehdelle saatiin Fredrika Bremeriltä. Tidskrift för hemmet oli sivistyksellinen lehti, johon Adlersparre kirjoitti, useimmiten salanimellä Esselde, naisten oikeuksista parempaan koulutukseen ja mahdollisuuksista hakea useampiin ammatteihin. Kun Roos erosi toimituksesta yhdeksän vuoden jälkeen vuonna 1868, Adlersparre otti vastuun lehdestä. Hän pysyi lehden ainoana toimittajana vuoteen 1884, jolloin lehti muutti nimensä Dagnyksi. Adlersparre toimi nostaakseen naisten koulutuksen tasoa perustamalla kirjastoja ja iltakouluja aikuisille naisille. Vuonna 1862 hän alkoi järjestää pyhä- ja iltakouluja työväenluokan naisille. Seuraavana vuonna hän perusti puhtaaksikirjoitusta tekevän toimiston, josta tuli pian suosittu. Juuri Adlesparren ideasta Tukholmaan perustettiin myös naisten lukusalonki vuonna 1866. Adlersparre meni 1869 naimisiin aatelismies Axel Adlersparren kanssa, joka oli taiteilija Sofia Adlersparren veli. Sofialla oli myös vaikutusta Sophien ajatuksiin, sillä tämä oli ollut hyvin arvostettu ja lahjakas taiteilija, mutta naisia ei hyväksytty opiskelemaan virallisesti yhdessä miesten kanssa. Sophie Adlersparre lähetti samana vuonna parlamenttiin vaatimuksen siitä, että naiset pitäisi hyväksyä opiskelemaan miesten kanssa, ja tämä vaatimus hyväksyttiin vuonna 1864. Vuonna 1884 Adlersparre perusti Ruotsin ensimmäisen naisten järjestön Fredrika Bremer-Förbundetin, jonka hän nimesi edeltäjänsä Fredrika Bremerin mukaan. Adlesparre teki myös aloitteen Handarbets vänner (suom. 'käsityön ystävät') -yhdistyksen perustamisesta. Adlersparre seurasi myös tarkasti kirjallisia ilmiöitä ja tuki useita naiskirjailijoita. Hän rohkaisi Selma Lagerlöfiä ja antoi tälle taloudellista tukea Gösta Berlingin tarun loppuun saattamiseksi. Hän tuki myös Victoria Benedictssonia ja Ellen Keytä, jonka tekstejä julkaistiin Tidskrift för hemmetissä. Adlersparre kuoli vuonna 1895, ja hänet on haudattu Galärvarvskyrkogårdeniin Tukholmaan. == Aiheesta muualla == * Sophie Adlersparren elämäkerta Riksarkivetissa (ruotsiksi) * Adlersparren elämäkerta Svenskt kvinnobiografiskt lexikonissa (englanniksi) == Lähteet == Luokka:Ruotsalaiset feministit Luokka:Ruotsalaiset toimittajat Luokka:Vuonna 1823 syntyneet Luokka:Vuonna 1895 kuolleet
Securitas Direct

Securitas Direct on ruotsalainen hälytys- ja vartiointilaitteita ja -palveluja tuottava yritys, joka toimii 16 maassa Euroopassa sekä Etelä-Amerikassa. Yhtiö on osa Hellman & Friedmania. == Historia == Vuonna 2006 Securitas Direct irtautui kansainvälisestä Securitas-ryhmästä ja listattiin Tukholman pörssiin itsenäisenä yrityksenä. Vuonna 2008 EQT:stä tuli uusi pääomistaja. Vuonna 2011 EQT myi Securitas Directin Bain Capital ja Hellman & Friedmanin hallinnoimien pääomarahastojen muodostamalle konsortiolle. == Securitas Direct Suomessa == Securitas Direct on toiminut Suomessa 1. joulukuuta 2012 lähtien nimellä Verisure. Securitas Direct aloitti toimintansa Suomessa vuonna 1994 osana Securitas-ryhmää. Alkuaikoina Securitas Direct oli tuotemerkki, joka palveli pienyritysasiakkaita. Vuonna 2002 Securitas Direct merkittiin kaupparekisteriin, ja kotitalouksille suunniteltu langaton Aroundio kodin turvapalvelu lanseerattiin Suomessa. Aroundio-palvelu tuotettiin yhteistyössä Aroundio-yrittäjien kanssa. Aroundio-yrittäjät huolehtivat omalla alueellaan kodinturvajärjestelmien myynnistä, markkinoinnista, asennuksista ja huolloista. Ketjun ensimmäiset franchisingsopimukset allekirjoitettiin vuonna 2006. Franchisingyrittäjien määrä on laskenut alun noin 60:stä, ja vuonna 2015 franchisingyrittäjiä Suomessa oli alle 15. Vuonna 2010 Securitas Direct lanseerasi täysin uuden kotitalouksille suunnatun Verisure-tuoteperheen. === Verisure === Verisure-tuotteet ovat ensimmäisiä tuotteita, joiden alustat ja ohjelmistot yritys on itse kehittänyt. Verisure-palveluun kuuluvat esimerkiksi palovaroitin- ja murtohälytinjärjestelmä, joita voidaan ohjata älypuhelinsovelluksella. Securitas Direct Oy vaihtoi nimensä joulukuussa 2012 Verisure Oy:ksi. Yritys on laajentanut tuote- ja palveluvalikoimaansa kodin turvapalveluista laajempiin älykkään kodin ratkaisuihin ja kodin ohjaukseen. Verisure-tuotteet tarjoavat tulevaisuudessa teknisen alustan monille erilaisille uusille tuotteille ja palveluille. Yritys on lanseerannut tuotteita ja palveluita uusille kohderyhmille, esimerkiksi vanhuksille suunnattuja turvapalveluita ja ratkaisuja rakennusten kosteusarvojen valvontaan. == Lähteet == == Aiheesta muualla == * Yhtiön suomalaiset kotisivut * Konsernin sivut englanniksi * Verisure Facebook -sivusto Luokka:Ruotsalaiset yritykset Luokka:Vartiointiliikkeet
Sahelinuikuttajakyyhky

Sahelinuikuttajakyyhky (Turtur abyssinicus) on afrikkalainen kyyhkylintu. Sen elinympäristö käsittää Sahelin alueen Etelä-Mauritaniasta ja Senegalista Eritreaan, Etiopiaan ja Kenian luoteiskolkkaan. Lajin holotyypin kuvaili Richard Bowdler Sharpe Eritrean Kokaista 1901.IBC == Lähteet == Luokka:Kyyhkylinnut
Sinitäpläkyyhky

Sinitäpläkyyhky (Turtur afer) on afrikkalainen kyyhkylintu. Sen laaja esiintymisalue ulottuu Senegalista ja Gambiasta läpi Länsi- ja Keski-Afrikan Etiopiaan ja Eritreaan, sekä etelässä aina Etelä-Afrikan itäosiin saakka. Lajin holotyypin kuvaili Carl von Linné Senegalista vuonna 1766.IBC == Lähteet == Luokka:Kyyhkylinnut
Kiuruveden jäähalli

Kiuruveden jäähalli (sponsorinimeltään Aamulypsy-Areena) on vuonna 2004 valmistunut jäähalli Kiuruvedellä. Hallissa toimi myös Kiuruveden keilahalli ennen sen siirtymistä Kiuruveden ydinkeskustaan. Halli toimii kotiareenana Kiuruveden Kiekko 81:n joukkueille. Kaukalo on jäädytettynä vuosittain elokuusta huhtikuuhun. Hallissa on käytössä pienen jäähallin perusvarustus ja 400 hengen katsomo. Hallin uutta sponsorinimeä, Aamulypsy-Areena, juhlittiin kansanjuhlassa 12. maaliskuuta 2022. Paikalla olivat Radio Suomipopin Tinni Wikström, Juuso Mäkilähde ja Tuukka Ritokoski. Tempaus palkittiin vuoden radiopromootiona. Palkintoa juhlistettiin Aamulypsy Areenan Kultajuhlilla toukokuussa 2023. Kultajuhlat pidettiin Kiuruveden torilla, ja niihin osallistuivat Tinni Wikström, Juuso Mäkilähde, Tuukka Ritokoski ja Hovimuusikko Ilkka. ==Lähteet== Luokka:Kiuruveden rakennukset ja rakennelmat Luokka:Suomen jäähallit
John Paxton

John Paxton (21. maaliskuuta 1911 Kansas City, Missouri - 5\. tammikuuta 1985 Santa Monica, Kalifornia) oli yhdysvaltalainen käsikirjoittaja. Paxton oli Oscar-ehdokkaana käsikirjoituksestaan vuoden 1947 elokuvasta Oikeutettu kosto. Muita hänen käsikirjoittamiaan elokuvia ovat muun muassa Hyvästi, kaunokaiseni (1944), 14 tuntia (1951) ja Hurjapäät (1953) ja Viimeisellä rannalla (1959). ==Lähteet== ==Aiheesta muualla== * * Luokka:Yhdysvaltalaiset elokuvakäsikirjoittajat Luokka:Vuonna 1911 syntyneet Luokka:Vuonna 1985 kuolleet
Hubbard

Hubbard on muun muassa seuraavien henkilöiden sukunimi: * Al Hubbard (1915–1984), yhdysvaltalainen sarjakuvapiirtäjä * Charles Edward Hubbard (1900–1980), englantilainen kasvitieteilijä * Elbert Hubbard (1856–1915), yhdysvaltalainen kirjailija, kustantaja, taiteilija ja filosofi * Freddie Hubbard (1938–2008), yhdysvaltalainen jazztrumpetisti * Howard James Hubbard (1938–2023), yhdysvaltalainen katolinen piispa * Jesse Hubbard (s. 1975), yhdysvaltalainen haavipalloilija. * L. Ron Hubbard (1911–1986), yhdysvaltalainen kirjailija, skientologian ja dianetiikan perustaja * Rob Hubbard (s. 1956), brittiläinen pelimusiikin säveltäjä * Sue Hubbard (s. 1948), englantilainen kirjailija ja taidekriitikko * William DeHart Hubbard (1903–1976), yhdysvaltalainen yleisurheilija. Hubbard on myös asteroidi, 4331 Hubbard.
Garden of Love

Garden of Love on Anna Erikssonin kahdeksas albumi ja samalla Erikssonin ensimmäinen englanninkielinen albumi. Levyn kappaleet ovat kokonaisuudessaan Annan omaa käsialaa. Levyä on ollut Annan lisäksi tuottamassa Arttu Takalo. Albumi nousi Suomen virallisen listan sijalle 3. == Kappaleet == # # # # # # # # # # === Special Edition === # * # # # # == Lähteet == Luokka:Vuoden 2010 albumit Luokka:Anna Erikssonin albumit
Tamburiinikyyhky

Tamburiinikyyhky (Turtur tympanistria) on afrikkalainen kyyhkylintu. Sen elinympäristö ulottuu Senegalista ja Gambiasta Sahelin alueella Etiopiaan ja Etelä-Somaliaan, ja mantereen itärannikkoa etelään Etelä-Afrikkaan. Sitä tavataan myös Komoreilla ja Biokossa. Lajin holotyypin kuvaili Coenraad Jacob Temminck Etelä-Afrikasta 1809.IBC == Lähteet == Luokka:Kyyhkylinnut
Uikuttajakyyhky

Uikuttajakyyhky (Turtur chalcospilos) on afrikkalainen kyyhkylintu. Sen elinympäristö ulottuu mantereen itäosassa Kaakkois-Sudanista, Etiopiasta ja Länsi-Somaliasta Namibiaan, Botswanaan ja Nataliin, sekä Gabonin rannikolla etelään Angolan lounaisosiin. Lajin holotyypin kuvaili Johann Georg Wagler Etelä-Afrikan Kapmaasta 1827.IBC == Lähteet == Luokka:Kyyhkylinnut
Sensai

Sensai on Kanebo Cosmeticsin tuotemerkki. Kanebo on japanilainen yritys, joka on perustettu vuonna 1887. Kosmetiikkatuotteita yritys on valmistanut vuodesta 1937. Vuonna 2006 japanilainen suurkonserni Kao Group osti Kanebo Cosmeticsin. Kanebo Cosmeticsin tuotteet sisältävät esimerkiksi silkkiuutetta. Tuotesarjaan kuuluu ihonhoitotuotteita eri ikäisille ja eri ihotyypeille sekä hiustenhoitotuotteita. Suomessa Sensai-tuotteiden maahantuojana toimii suomalainen Berner Oy. ==Aiheesta muualla== *Sensain kansainväliset kotisivut *Kanebo Cosmeticsin kansainväliset kotisivut *Maahantuojan sivut Luokka:Kosmetiikkamerkit Luokka:Berner
Filippiinienirena

Filippiinienirena (Irena cyanogastra) on Filippiinien kotoperäinen varpuslintu. Lajista tunnetaan neljä alalajia, jotka elävät eri saariryhmissä. Lajin holotyypin kuvaili Nicholas Aylward Vigors Manilasta 1831.IBC == Lähteet == Luokka:Irenat